Cuarz citrín

O cuarz citrín u simplament citrín ye una variedat d'o cuarz, mineral d'o grupo d'os tectosilicatos. A suya color ye amariella citrín por chicotas cantidaz de fierro (Fe+3). A denominación de citrín fa referencia a que ye amariello como o limón.

O cuarz citrín natural ye escaso. A mayor part d'o cuarz citrín que se comercializa ye artificial y s'ha feito torrando ametista u cuarzo afumato. A 470 °C l'ametista brasilera se torna amariella-clara, y a 550 °C-560 °C son de color marrona escura a parda royenca. Toz os citrins torratos tienden a estar royencos. Os citrins naturals son amariellos-mate.

Os millors chacimientos actuals son de Brasil y Madagascar. Antes mes as millors piedras proveniban de Salamanca y Cordoba. A vegatas o citrín se comercializa baixo denominacions poco exactas (topacio de Bahía, topacio de oro, topacio de Madeira, topacio de Palmeira, topacio de Río Grande, falso topacio, como o famoso falso topacio de Hinojosa de Duero).

Torrando os cuarzos violeta y amariellos de Montezuma (Minas Gerais, Brasil), s'obtien a 500 °C un cuarz verde, a prasolita.

Referencias

 Bibliografía 
Medenbach, Olaf y Sussieck-Fornefeld, Cornelia, Minerales''. Guías de la naturaleza Blume, 1990.

 Vinclos externos 

Categoría:Cuarz